L'Ajuntament de Sagunt signa un acord de col·laboració amb les empreses Quimi Romar i GLP
28 de novembre 2022

![](/media/zppb244d/c_6414.jpg?width=850&height=566.9886363636364)

L'Ajuntament de Sagunt oficialitza l'acord de col·laboració amb les empreses Quimi Romar S.L. i GLP per a promoure la inserció laboral de persones desocupades amb l'arribada d'estes empreses a Sagunt. Esta col·laboració promourà la creació de 31 llocs de treball indefinits dels quals 17 seran de persones empadronades a Sagunt.

A l'acte de la signatura del conveni van assistir l'alcalde de Sagunt, Darío Moreno; el director general de Quimi Romar S.L, Pablo Rodríguez Gimeno Wiggin, i el _construction director_ Spain de GLP, Nicolás Ruiz Richter. Les tres parts han coincidit en la rellevància de l'acord destacant els beneficis que generaran i l'oportunitat de desenvolupament econòmic que suposa amb el compromís de contractació adquirit per l'empresa.

Dins de les 31 contractacions, un 20% dels llocs de treball creats es destinaran a col·lectius desfavorits, entre els quals es troben persones desocupades des de fa més de dos anys, dones, majors de 45 anys, menors de 25 anys, persones amb un grau de minusvalidesa igual o superior a 33% o persones amb discapacitat.

L'alcalde de Sagunt, Darío Moreno, en relació a este acord va indicar que «**des del principi de la legislatura la nostra prioritat ha sigut l'atracció d'inversions i òbviament Volkswagen s'ha convertit en la joia de la corona, però no és l'única inversió que hem aconseguit al llarg d'esta legislatura. En particular, Quimi Romar instal·larà una planta industrial que portarà treball qualificat i, també, innovació al nostre municipi. I, precisament gràcies a eixa inversió, es produiran noves contractacions**».

![](/media/lcufaebu/c_6402.jpg?width=850&height=566.9886363636364)

A més, Moreno ha explicat que s'ha arribat a un acord amb l'empresa pel qual es concediran determinades deduccions fiscals, però, a canvi, es compromet al fet que més de la mitat dels llocs als quals s'ha compromés amb l'Ajuntament vagen destinats a persones desocupades del municipi. «**Òbviament, que una inversió vinga ací és una molt bona notícia, però hem d'aconseguir el màxim potencial, els màxims avantatges, quan es donen este tipus d'inversions. Així que ho lliguem al fet que, les persones del nostre municipi tinguen prioritat a l'hora de la contractació en esta mena de noves instal·lacions**», ha destacat.

L'Ajuntament de Sagunt col·laborarà en este procés facilitant a les empreses els mecanismes per a agilitzar les accions en este conveni i realitzarà les actuacions, a través de Promoció Econòmica i Industrial, per a impulsar l'ocupació de les persones desocupades del municipi.

La regidora de Promoció Econòmica i Industrial, María José Carrera, ha destacat que «**acords com el present, mostren l'interés d'este Equip de Govern per aconseguir que les noves empreses adquirisquen compromisos de contractació amb les persones d'aturades de Sagunt i així promoure desenvolupament socioeconòmic del municipi**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-signa-un-acord-de-col-laboració-amb-les-empreses-quimi-romar-i-glp/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-signa-un-acord-de-col-laboració-amb-les-empreses-quimi-romar-i-glp/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-signa-un-acord-de-col-laboració-amb-les-empreses-quimi-romar-i-glp/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-signa-un-acord-de-col-laboració-amb-les-empreses-quimi-romar-i-glp/)